	משרד התעשייה, המסחר והתעסוקה
ועדת המכרזים
מכרז מס' 25/11
שירותי ייעוץ וניהול הנדסי, כלכלי ושיווקי
 

משרד התעשייה, המסחר והתעסוקה, המינהל לאזורי פיתוח, מעוניין בקבלת הצעות לאספקת שירותי ייעוץ וניהול הנדסי, כלכלי ושיווקי לתכנון ופיתוח של תשתיות ציבוריות באזורי תעשייה ופרוייקטים שונים המטופלים ע"י המינהל ולשיווק אזורי תעשייה, כמפורט במסמכי המכרז.
א.         תחילת מתן שרות על-ידי הזוכה עם גמר הליכי המכרז או עפ"י החלטת המשרד.
ב.         משך ההתקשרות לשנה עם אופציה למשרד בלבד להארכה, בשלוש שנים נוספות, עד שנה בכל פעם.
ג.          היקף שעות אספקת השירותים כמפורט במסמכי המכרז.
ד.         עיקרי תנאים מוקדמים להשתתפות במכרז (תנאי סף) נוסח מלא מופיע במכרז:
על המציע להיות בעת הגשת ההצעה תאגיד הרשום בישראל על פי כל דין כתנאי להשתתפות במכרז.
            1.         על המציע לצרף להצעתו אישור לפי חוק עסקאות גופים ציבוריים (אכיפת ניהול חשבונות ותשלום חובות מס) תשל"ו-1976 והתיקונים לו של פקיד מורשה, רואה חשבון או יועץ מס, או אישור ממוחשב מאתר האינטרנט של רשות המיסים המעיד שהמציע מנהל פנקסי חשבונות על פי פקודת  מס הכנסה (נוסח חדש) וחוק מס ערך מוסף תשל"ו-1975 או שהוא פטור מלנהלם  ושהוא נוהג לדווח לפקיד שומה על הכנסותיו וכן מדווח למנהל מס ערך מוסף על עסקאות שמוטל עליהן מס לפי חוק מס ערך מוסף.
            2.         מציע שהוא חברה או חברת חוץ אינו רשום ברישומי רשם החברות כחברה מפרה ולא נשלחה לו התראה כאמור בסעיף 362א' לחוק החברות התשנ"ט-1999 (להלן: "חוק החברות") על היותו חברה מפרה. "חברה מפרה"  לעניין סעיף זה היא חברה או חברת חוץ  שהפרה חובה לשלם אגרה או תשלומים אחרים שהיא חייבת בתשלומם לפי סעיף 44(6) לחוק החברות  או כחברה שהפרה חובה להגיש דו"ח לפי הוראות סעיפים 141 או 348 לחוק החברות.
            3.         המציע עומד  בדרישות התקן הבינלאומי לקיום מערכת איכות מאושרת  עפ"י 2000: 9000 ISO - תקן רשמי כמשמעותו בחוק התקנים, תשי"ג – 1953.
            4.         ערבות בנקאית אוטונומית או ערבות מחברת ביטוח ישראלית (חתומה ע"י חברת הביטוח עצמה) שברשותה רישיון לעסוק בביטוח על-פי החוק לפקודת משרד התעשייה, המסחר והתעסוקה, על שם המציע – בשיעור של  --.37,500 ₪ בתוקף עד ליום 27.9.2011.
            5.         על המציע להיות בעל ניסיון מוכח של לפחות 4 שנים ב- 20 השנים האחרונות שקדמו למועד האחרון להגשת הצעות למכרז זה בניהול תכנון וניהול פרויקטים של הנדסה אזרחית - בנושא תשתיות, מקרקעין, בניה בתעשייה ו/או בניית מבנה ציבור מתוכם 3 פרויקטים אשר היקפם המצטבר הוא לפחות 10 מלש"ח.
בנוסף, על המציע להיות בעל ניסיון מוכח של לפחות 4 שנים ב- 20 השנים האחרונות שקדמו למועד האחרון להגשת הצעות למכרז זה באמור להלן באופן מצטבר:
                        א.         עבודה עם/מול משרדי ממשלה , רשויות מקומיות או אזוריות בפרויקטים של הנדסה אזרחית.
                        ב.         בניהול תהליכי תכנון עירוני, אזורי או ארצי.
                        ג.          בשיווק קרקעות לתעשייה.
על המציע לצרף להצעתו התחייבות חתומה בדבר העדר ניגוד עניינים.
על המציע לצרף להצעתו אישור בתוקף בדבר עמידת המציע  בדרישות התקן הבינלאומי
לקיום מערכת איכות מאושרת עפ"י 2000: 9000 ISO - תקן רשמי כמשמעותו בחוק
התקנים,  תשי"ג – 1953.
            6.         כוח –אדם
המציע יעמיד לצורך ביצוע העבודה נשוא מכרז זה צוות הכולל 8 איש, אשר מתקיימים בו כל דרישות הניסיון וההשכלה המפורטות להלן (במצטבר):
                        1.         ראש צוות 
                                    א.         בעל ניסיון מוכח של לפחות 4 שנים ב- 15 השנים האחרונות שקדמו למועד  האחרון להגשת הצעות למכרז זה בניהול תכנון וניהול פרויקטי פיתוח – או בתפקידי ניהול בכיר ,כספי ושיווקי בארגונים גדולים או ממשלתיים .
                                    ב.         ניסיון בניהול  בעבודות הנדסה אזרחית שני פרויקטים לפחות שהיקפם המצטבר הוא  50 מלש"ח לפחות ב- 4 שנים מתוך 15 השנים האחרונות.
                                    ג.          בעל תואר אקדמי ראשון לפחות ממוסד אקדמי מוכר ע"י משרד החינוך, באחד מהתחומים הבאים: הנדסה, ניהול, גיאוגרפיה, משפטים, כלכלה, מדעי המדינה, תכנון עיר ואזור, הנדסת סביבה, שמאות ומדידה, תעשייה וניהול.
                        2.         מהנדס
                                    א.         בעל ניסיון מוכח של לפחות 4  שנים ב- 10 השנים האחרונות שקדמו למועד האחרון להגשת הצעות למכרז זה  בייעוץ הנדסי במסגרת תכנון וניהול פרויקטים בנושא תשתיות, מקרקעין, בניה בתעשייה או בניית מבנה ציבור.
                                    ב.         בעל ניסיון מוכח של לפחות 3 שנים ב- 10 השנים האחרונות שקדמו למועד האחרון להגשת הצעות למכרז זה  בעבודה של ניהול פיקוח עליון בפרויקטים בהיקף מצטבר של 50 מלש"ח בכל שנה ובעבודה מול או עם רשויות מקומיות או אזוריות ובנטילת חלק בביצוע תהליכי תכנון עירוני, אזורי או ארצי. 
                                    ג.          בעל תואר אקדמי ראשון לפחות ממוסד אקדמי מוכר ע"י משרד החינוך בהנדסה אזרחית.
                        3.         כלכלן 
                                    א.         בעל ניסיון מוכח של לפחות 4  שנים ב- 10 השנים האחרונות שקדמו למועד האחרון להגשת הצעות למכרז זה בליווי ועריכת בקרה תקציבית של ניצול המשאבים התקציביים המתייחסים לפרויקטים לביצוע או תכנון כלכלי של עבודות הנדסה אזרחיות (שני פרויקטים לפחות) .
                                    ב.         בעל תואר אקדמי ראשון לפחות ממוסד אקדמי המוכר ע"י משרד החינוך, באחד מהתחומים הבאים: כלכלה, חשבונאות, מינהל עסקים. 
                        4.         מתכנן 
                                    א.         בעל ניסיון מוכח של לפחות 3 שנים ב- 10 השנים האחרונות שקדמו למועד האחרון להגשת הצעות למכרז זה בעבודה עם/מול רשויות ממשלתיות, מקומיות או אזוריות בביצוע תהליכים סטטוטוריים ,רישוי ותכנון עירוני, אזורי או ארצי ונסיון  בעבודה עם מערכות GIS. 
                                    ב.         בעל תואר אקדמי ראשון לפחות ממוסד אקדמי המוכר ע"י משרד החינוך,  באחד מהתחומים הבאים: מתכנן עיר ואזור, גיאוגרפיה, אדריכלות.
                                    ג.          רישום בפנקס המתכננים באיגוד המתכננים ו/או בפנקס המהנדסים והאדריכלים – יש לצרף אישור.
                        5.         מהנדסי בקרה ופיקוח 
על המציע להציג בהצעתו 4 מהנדסי בקרה ופיקוח אשר בכל אחד מהם מתקיימים כל דרישות הניסיון וההשכלה המפורטות להלן (במצטבר):
                                    א.         בעל ניסיון מוכח של לפחות 3  שנים ב- 10 השנים האחרונות שקדמו למועד האחרון להגשת הצעות למכרז זה  בייעוץ הנדסי במסגרת תכנון וניהול פרויקטים או פיקוח בנושא תשתיות, מקרקעין, בניה בתעשייה או בניית מבנה ציבור.
                                    ב.         בעל ניסיון מוכח של לפחות 3 שנים ב- 10 השנים האחרונות שקדמו למועד  האחרון להגשת הצעות למכרז זה  בעבודה של ניהול פיקוח עליון בפרויקטים בהיקף מצטבר של 10 מלש"ח בכל שנה ובעבודה מול או עם רשויות ממשלתיות, מקומיות או אזוריות ובנטילת חלק בביצוע תהליכי תכנון עירוני, אזורי או ארצי. 
                                    ג.          בעל תואר אקדמי ראשון לפחות ממוסד אקדמי המוכר ע"י משרד החינוך, בהנדסה אזרחית. בגין כל מהנדס על המציע לצרף להצעתו אישור בתוקף בדבר היות המהנדס מהנדס הרשום ובעל רישיון כדין בישראל, לרבות רישום בפנקס המהנדסים והאדריכלים.
            7.         המציע שילם את הסכום הנקוב תמורת השתתפותו במכרז עד למועד האחרון להגשת הצעות במכרז.
ד.         מסמכים שעל המציע לצרף להצעתו, לצורך הוכחת עמידתו בתנאי הסף
א.         תעודת רישום תאגיד.
            ב.         אישור ניהול תקין מרשם העמותות, במידה והמציע עמותה רשומה.
            ג.          התחייבות חתומה בדבר העסקת עובדים זרים כדין ותשלום שכר מינימום לפי חוק עסקאות גופים ציבוריים.
            ד.         הצהרת המציע כי שילם בקביעות בשנה האחרונה לכל עובדיו כמתחייב מחוקי העבודה, צווי הרחבה וכו', וכי ישלם כנ"ל במהלך כל תקופת ההתקשרות.
            ה.         התחייבות המציע לעמוד בכל הדרישות במפרט ללא יוצא מן הכלל.
            ו.          אישור מעורך דין על התחייבות המציע לעשות שימוש אך ורק בתוכנות מחשב מורשות.
            ז.          אישור בתוקף בדבר עמידת המציע בדרישות התקן הבינלאומי לקיום מערכת איכות מאושרת עפ"י 2000: 9000 ISO – תקן רשמי כמשמעותו בחוק התקנים, תשי"ג – 1953.
            ח.         התחייבות חתומה על-ידי המציע וכ"א המוצע על ידו בדבר היעדר ניגוד עניינים.
            ט.         מציע שהוא חברה או חברת חוץ נסח חברה עדכני של רשם התאגידים הניתן להפקה דרך אתר האינטרנט של רשות התאגידים שכתובתו
www.justice.gov.il/MOJHeb/RashamHachvarot בלחיצה על הכותרת "הפקת  נוסח חברה" (להלן: "האישור").
            י.          קבלה בדבר תשלום עבור מסמכי המכרז, יודגש כי הקבלה אינה ניתנת להעברה.
ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט – ניתן להוריד את המכרז ללא תשלום מאתר האינטרנט של המשרד שכתובתו: www.moital.gov.il  תחת הכותרת "מכרזים" אך הגשת הצעה מחייבת תשלום עבור  מסמכי המכרז.
את חומר המכרז ניתן לקבל גם במשרדי יחידת המכרזים, משרד התעשייה, המסחר והתעסוקה, רח' בנק ישראל 5, קריית הממשלה, ירושלים, קומה 4, חדר 4147, טלפון 02-6662600/1  בין השעות
9:00 – 15:00 כנגד הצגת טופס הפקדה מקורי ע"ס --.500 ₪ (שלא יוחזר) מבנק הדואר, סניף 001 לחשבון מס' 31514 לטובת משרד התעשייה, המסחר והתעסוקה, או באמצעות אתר האינטרנט בכתובת הנ"ל.
שאלות והבהרות בכתב בלבד לפקס מס' 02-6662937 עד לתאריך 9.6.2011  שעה 12:00 למר מיכאל אלאלוף, יש לוודא אישור קבלת הפקס בטלפון מס' 02-6662600/1.
תשובות יפורסמו באתר האינטרנט בכתובת הנ"ל החל מתאריך 19.6.2011.
התשובות לשאלות מהוות חלק בלתי נפרד ממסמכי המכרז.
על המציע להגיש הצעתו בשלושה עותקים כנדרש במכרז לתיבת המכרזים במשרד התעשייה, המסחר והתעסוקה, רח' בנק ישראל 5, קריית הממשלה, ירושלים, בקומת הכניסה ליד המעליות ע"ג התיבה רשום "משרד התעשייה, המסחר והתעסוקה".
המועד האחרון להגשת ההצעות למכרז ביום  חמישי, כ"ח סיון  התשע"א – 30.6.2011 עד השעה 12:00.
למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר.
כתובתנו באינטרנט www.moital.gov.il
מוקד פניות ציבור תמ"ת  1-800-20-11-80


	

	לדף הקודם
לדף הבא



